Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 156/1998. (IX. 30.) Korm. rendelet a gazdasági miniszter feladat- és hatáskörérõl
Paragraph Index: 443

5. A külügyi igazgatás és az Európai Unió A vizsgázó — a kötelezõ vizsgatárgy ismereteire is alapozva — rendelkezzen átfogó ismeretekkel az EU kül- és biztonságpolitikájáról, ismerje a magyar csatlakozással járó fõbb feladatokat. B) Biztonságpolitikai ágazat Alapvetõ cél, hogy a vizsgázó ismerje meg összefüggéseiben a Magyar Köztársaság Alkotmányában és törvényeiben meghatározott, az ország védelmére vonatkozó legfontosabb szabályokat, elvárásokat, intézményeket és normatívákat, az ezzel összefüggõ alapvetõ jogokat és kötelezettségeket. Legyen képes azok tartalmát értelmezni és ismerje meg a nemzet biztonságának garantálására létrehozott szervezetekkel összefüggõ legfontosabb közigazgatási feladatokat. Általános célkitûzés továbbá, hogy a jelölt ismerje meg a hazánk NATO tagságából eredõ fõbb biztonsági követelményeket, legyen képes azok eredményes alkalmazására a mindennapokban, továbbá hogy általános ismeretekkel rendelkezzen a Magyar Köztársaság nemzetbiztonsági szolgálatainak rendeltetésérõl, létrehozásuk, mûködtetésük társadalmi megalapozottságáról, feladataikról, a közigazgatási szervek és a nemzetbiztonsági szolgálatok törvényekben szabályozott együttmûködésérõl, a szolgálatok fölötti demokratikus kontroll intézményrendszerérõl.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes